L-assocjazzjoni ta’ min iħaddem qalet li d-dokument bil-politika dwar l-impjiegi huwa analiżi professjonali tas-suq tax-xogħol u laqgħet b’mod pożittiv l-miżuri biex ikunu indirizzati d-diffikultajiet fis-suq tax-xogħol ħalli tiżdied ir-rata ta’ participazzjoni fis-suq tax-xogħol. Qalet li dan id-dokument huwa frott tal-konsultazzjonijiet bejn l-imsieħba soċjali. L-għaqda ta’ min iħaddem stqarret tliet riżervi għad-dokument. Qalet li trid iżjed diskussjonijijiet fuq il-proposta li togħla l-bolla għal min iħaddem biex tagħmel tajjeb għal paga tal-leave tal-maternità biex din titħallas mill-Gvern. Qalet ukoll li l-Gvern għandu jara li ma jkomplix iżid l-impjegati mal-Gvern u jara ukoll li s-sistema ta’ benefiċċji soċjali ma tkunx abbużata bil-proposta biex dawn jibqgħu jingħataw għal min ikun ilu sentejn jirreġistra.